ПРОТОКОЛ № 7
от заседанието на Комисия по правни и институционални въпроси към Пленума на Висшия съдебен съвет, 
проведено на 20 февруари 2017 г.

Днес, 20 февруари 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ – отсъства
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“.
При разглеждането на т. 1 на заседанието присъстват г-жа Мария Кузманова, г-жа Галина Карагьозова, г-жа Елка Атанасова – членове на Висшия съдебен съвет и членове на Комисия „Професионална квалификация и информационни технологии“ и Валери Михайлов – директор на дирекция „Информационни технологии и съдебна статистика“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Проект на Правилник за вътрешния ред за използването на електронен подпис и електронна идентификация от органите на съдебната власт.

- Проект на Наредба за воденето, съхраняването и достъпа до регистъра на актовете на съдилищата.

- Доклад от дирекция „Правна“ относно обществена поръчка за групова застраховка „Злополука“ на магистрати и съдебни служители

- Писмо от Министерство на правосъдието относно определяне на представители за участие в работна група в Министерство на правосъдието, която да изготви проект на Наредба за условията и реда за организиране и осъществяване охраната на съдии, прокурори и следователи.

Д Н Е В Е Н   Р Е Д: 

1. ОТНОСНО: Доклад от наблюдението от представители на Съюза на съдиите в България върху провеждането на 14 и 21 януари 2017 г. на избора на член на Висшия съдебен съвет от квотата на прокурорите. /съвместно с Комисия „Професионална квалификация и информационни технологии“/

След проведено гласуване: 6 – „ЗА“, 1 – „ПРОТИВ“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. С оглед разпоредбата на чл. 29к, ал. 2 и ал. 3, във вр. с § 78, ал. 1 от ЗСВ, е необходимо доработка на електронната бюлетина, поради което препоръчва на Комисия „Професионална квалификация и информационни технологии“ разработването на техническа възможност за отразяване упражняването на вот с електронната система, при който гласоподавателят не гласува за никого от кандидатите.
От своя страна КПИВ се ангажира със съответната промяна в Правилата за провеждане на избори на членове на Висшия съдебен съвет от съдиите, прокурорите и следователите.
1.2. Решението по т. 1 да се изпрати на Комисия „Професионална квалификация и информационни технологии“.

I. МЕЖДУНАРОДНА ДЕЙНОСТ:

2. ОТНОСНО: Писма от Министерство на правосъдието относно Отчет по Плана за действие за 2016 г., в рамките на Механизма за сътрудничество и оценка, за становище и проект на План за действие за 2017 г. за изпълнение на препоръките от Доклада на Европейската комисия от януари 2017 г., в рамките на МСО.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Приема за сведение писмата от Министерство на правосъдието относно Отчет по Плана за действие за 2016 г., в рамките на Механизма за сътрудничество и оценка, за становище и проект на План за действие за 2017 г. за изпълнение на препоръките от Доклада на Европейската комисия от януари 2017 г., в рамките на МСО.

3. ОТНОСНО: Решение на Комисия „Професионална квалификация и информационни технологии“ по протокол № 5 от 16.02.2017 г. за командироване на експерт за участие в среща на експертната подгрупа за европейско електронно правосъдие на Европейската комисия (ЕК) относно европейския идентификатор за съдебна практика ECLI, която ще се проведе на 3 март 2017 г. в гр. Брюксел, Белгия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Предлага на Пленума на Висшия съдебен съвет да ВЪЗЛОЖИ на главния секретар на ВСС да командирова за участие в среща на експертната подгрупа за европейско правосъдие на Европейската комисия относно европейския идентификатор за съдебна практика ECLI, за периода 2-4 март 2017 г., в гр. Брюксел, Белгия:
Анелия Чомакова – главен експерт, отдел „Информационно обслужване на органите на съдебната власт“, дирекция „Информационни технологии и съдебна статистика“, АВСС.
3.2. Пътните разходи, разходите за две нощувки, разходите за дневни пари за три дни, както и разходите за медицинска застраховка са за сметка на Висшия съдебен съвет.
Забележка: Европейската комисия ще възстанови пътните разходи за 1 експерт от държава – членка на ЕС.
3.3. Внася предложението за разглеждане в заседание на Пленума на Висшия съдебен съвет, насрочено за 23.02.2017 г.

4. ОТНОСНО: Доклад от Калин Калпакчиев – член на ВСС, от участие в среща на проектния екип на Европейската мрежа на съдебните съвети (ENCJ) по проект 2 „Алтернативно решаване на спорове и обхват на правомощията на съдиите“, проведена в гр. Братислава, Република Словакия, 12-13 декември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Предлага на Пленума на Висшия съдебен съвет да ПРИЕМЕ за сведение доклад от Калин Калпакчиев – член на ВСС, от участие в среща на проектния екип на Европейската мрежа на съдебните съвети (ENCJ) по проект 2 „Алтернативно решаване на спорове и обхват на правомощията на съдиите“, проведена в гр. Братислава, Република Словакия, 12-13 декември 2016 г.
4.2. Предлага на Пленума на Висшия съдебен съвет да ВЪЗЛОЖИ на дирекция „Информационни технологии и съдебна статистика“ да публикува доклада на интернет страницата на ВСС в раздел „Международна дейност/ Международно сътрудничество/ Международни организации/ Европейска мрежа на съдебните съвети/ Проекти на Европейската мрежа на съдебните съвети 2016 – 2017 г./ Алтернативно решаване на спорове и обхват на правомощията на съдиите.“
4.3. Внася предложението за разглеждане в заседание на Пленума на Висшия съдебен съвет, насрочено за 02.03.2017 г.

5. ОТНОСНО: Актуализирани препоръки на Съда на Европейския съюз към националните юрисдикции относно отправянето на преюдициално запитване

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ОДОБРЯВА проекта на съобщение с информация за актуализираните препоръки  на Съда на Европейския съюз относно отправянето на преюдициално запитване.  
5.2. Съобщението по т. 5.1. да се публикува на интернет страницата на ВСС в раздели Пресцентър/Новини и Съобщения и обяви.
5.3. Документът „Препоръки към националните юрисдикции относно отправянето на преюдициални запитвания“ да се публикува на интернет страницата на ВСС в раздел Международна дейност/ Доклади, анализи и решения/ Доклади и решения от европейски институции.
5.4. Да се изпрати писмо до всички съдилища, с което да бъдат уведомени за публикуваната информация по т. 5.3.

II. ПРАВНИ ВЪПРОСИ:

6. ОТНОСНО: Препис от искането на главния прокурор на Република България за даване задължително тълкуване на разпоредбата на чл. 84, т. 16, изречение второ от Конституцията на Република България, както и препис от определението на съда от 19.01.2017 г. по конституционно дело № 15/2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Предлага на Пленума на Висшия съдебен съвет да ПРИЕМЕ становище по направеното искане на главния прокурор на Република България за даване задължително тълкуване на разпоредбата на чл. 84, т. 16, изречение второ от Конституцията на Република България.
6.2. Предлага на Пленума на Висшия съдебен съвет да ИЗПРАТИ становището по конституционно дело № 15/2016 г. на Конституционния съд .
6.3. Внася предложението за разглеждане в заседание на ВСС насрочено за 23.02.2017 г.

7. ОТНОСНО: Решение на Пленума на Висшия съдебен съвет относно Процедура за участие на членове на Гражданския съвет към ВСС в заседанията на Пленума и колегиите на ВСС и комисиите към тях, за съгласуване.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Не съгласува предложеният от Гражданския съвет проект на Процедура за участие на членове на Гражданския съвет към ВСС в заседанията на Пленума и колегиите на ВСС и комисиите към тях.
7.2. Предлага на Пленума на Висшия съдебен съвет да обсъди предложения от Комисията проект на Процедура за участие на членове на Гражданския съвет към ВСС в заседанията на Пленума и колегиите на ВСС и комисиите към тях.
7.3. Внася предложението за разглеждане в заседание на Пленума на Висшия съдебен съвет, насрочено за 02.03.2017 г.

8. ОТНОСНО: Писмо от главния секретар на администрацията на главния прокурор относно изплащане на допълнително трудово възнаграждение за стаж и прослужено време на възстановен на длъжност магистрат за времето на отстраняване по чл. 230, ал. 1 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Да се изпрати на главния секретар на администрацията на главния прокурор решението на КПИВ по протокол № 2 от 16.01.2017 г., т. 10.

9. ОТНОСНО: Писмо от Районен съд гр. Балчик с искане за становище относно унищожаване на бюлетините по чл. 78 а от НК.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Да се изпрати на председателя на Районен съд гр. Балчик решението на КПВ по протокол № 8 от 17.02.2014 г., т. 5

10. ОТНОСНО: Решение на Комисия „Бюджет и финанси“ по протокол № 8 от 15.02.2017 г. относно изплащане на допълнително възнаграждение при изпълнение на длъжността „съдия по вписванията“, за минали години – 2014 г. и 2015 г. на Мария Джанкова и Таня Спасова – съдии в Районен съд гр. Айтос.
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Да се изпрати на председателя на Районен съд гр. Айтос, с копие до Мария Джанкова и Таня Спасова – съдии в Районен съд гр. Айтос решението на Комисия „Бюджет и финанси“ по протокол № 8 от 15.02.2017 г.

11. ОТНОСНО: Писмо от председателя на Софийски градски съд с копие от отговора до Inter V ООД, във връзка с решение на КПИВ по протокол № 5 от 06.02.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Приема за сведение писмото от председателя на Софийски градски съд с копие от отговора до Inter V ООД.

ДОПЪЛНИТЕЛНИ ТОЧКИ:
12. ОТНОСНО: Проект на Правилник за вътрешния ред за използването на електронен подпис и електронна идентификация от органите на съдебната власт.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Да се публикува на интернет страницата на ВСС съобщение, че в срока по чл. 26, ал. 4 от Закона за нормативните актове няма постъпили становища и предложения по проекта на Правилник за вътрешния ред за използването на електронен подпис и електронна идентификация от органите на съдебната власт.
12.2. Предлага на Пленума на Висшия съдебен съвет на основание чл. 360к от Закона за съдебната власт да ПРИЕМЕ Правилник за вътрешния ред за използването на електронен подпис и електронна идентификация от органите на съдебната власт.
12.3. Внася предложението за разглеждане в заседание на Пленума на Висшия съдебен съвет, насрочено за 02.03.2017 г.

13. ОТНОСНО: Проект на Наредба за воденето, съхраняването и достъпа до регистъра на актовете на съдилищата.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Да се публикува на интернет страницата на Висшия съдебен съвет Справка за постъпилите предложения по проекта на Наредбата, както и Обосновка на неприетите предложения.
13.2. Предлага на Пленума на Висшия съдебен съвет и на министъра на правосъдието, на основание чл. 360т от Закона за съдебната власт да ПРИЕМАТ Наредба за воденето, съхраняването и достъпа до регистъра на актовете на съдилищата, съвместно с министъра на правосъдието.
13.3. Внася предложението за разглеждане в заседание на Пленума на Висшия съдебен съвет, насрочено за 02.03.2017 г.
13.4. Да се изпрати проекта на Наредба за воденето, съхраняването и достъпа до регистъра на актовете на съдилищата на министъра на правосъдието, ведно с постъпилите становища и справката за постъпилите предложения по проекта на Наредбата.
13.5. Отправя покана към министъра на правосъдието за участие в заседанието на Пленума на Висшия съдебен съвет, за съвместно приемане на Наредбата, съгласно чл. 360т от Закона за съдебната власт.
14. ОТНОСНО: Доклад от дирекция „Правна“ относно обществена поръчка за групова застраховка „Злополука“ на магистрати и съдебни служители

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Отлага разглеждането на т. 14 за следващото заседание. 
14.2. Възлага на Елеонора Савова – началник отдел „Съдебни кадри“ да предостави актуална информация за броя на лицата, които ще бъдат застраховани – действащи и предстоящи за назначаване съдии, прокурори и следователи, младши съдии, младши прокурори и младши следователи, съдебни помощници и прокурорски помощници, кандидати за младши съдии, младши прокурори и младши следователи, членове на ВСС, инспектори, служители на НИП, съдебни служители, в срок до 24.02.2017 г.
14.3. Внася за разглеждане в заседание на Пленума на Висшия съдебен съвет, насрочено за 02.03.2017 г.

15. ОТНОСНО: Писмо от Министерство на правосъдието относно определяне на представители за участие в работна група в Министерство на правосъдието, която да изготви проект на Наредба за условията и реда за организиране и осъществяване охраната на съдии, прокурори и следователи.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. Определя Светла Петкова – член на ВСС и член на Комисията по правни и институционални въпроси за участие в работната група на Министерство на правосъдието, която да изготви проект на Наредба за условията и реда за организиране и осъществяване охраната на съдии, прокурори и следователи.
15.2. Предлага на Прокурорската колегия на Висшия съдебен съвет да ОПРЕДЕЛИ представител от Прокурорската колегия за участие в работната група на Министерство на правосъдието, която да изготви проект на Наредба за условията и реда за организиране и осъществяване охраната на съдии, прокурори и следовател.
15.3. Внася предложението за разглеждане в заседание на Прокурорската колегия на Висшия съдебен съвет, насрочено за 22.02.2017 г.

ПРЕДСЕДАТЕЛ
НА КОМИСИЯТА:		/П/ 
                 ЮЛИАНА КОЛЕВА